Izrael – Mijëra protestues kërkojnë dorëheqjen e Kryeministrit Netanyahu
Mijëra njerëz kërkojnë dorëheqjen e Kryeministrit Netanyahu me arsyetim se qeveria ka keqmenaxhuar epideminë e COVID-19 dhe akuzat për korrupsion kundër tij.
Mijëra njerëz në Izrael protestuan kundër Kryeministrit Benyamin Netanyahu me arsyetimin se qeveria ka keqmenaxhuar luftën kundër epidemisë së llojit të ri të koronavirusit (COVID-19) dhe akuzës së ngritur kundër tij për korrupsion.
Në lajmin që përcjell gazeta "Haaretz" në ueb faqen e saj thuhet se protestat e organizuara në 260 pika të ndryshme të vendit, me në krye në Jerusalem dhe Tel-Aviv, me kërkesë për dorëheqjen e Netanyahut, po vazhdojnë edhe sot.
Tranmetuesi publik i Izraelit (KAN) raportoi se mijëra njerëz u mblodhën para rezidencës së Kryeministrisë në Jerusalem.
Protestat në Izrael, ku kërkohet dorëheqja e Netanyahut po mbahen për më shumë se dy muaj.
Lajme të ngjashme
Liderët e vendeve anëtare të BE-së do të mblidhen në Bruksel, kryeqytetin e Belgjikës për të shqyrtuar çështje të ndryshme të rendit të ditës duke filluar nga gjendja në Mesdheun Lindor me marrëdhëniet me Turqinë dhe çështjen e Bjellorusisë
"Qëllimi ynë është të hapim vend për një dialog konstruktiv me Turqinë për të siguruar stabilitetin sigurinë në të gjithë rajonin", tha Michel duke shtuar se synojnë që të respektohet sovraniteti i vendeve anëtare të Bashkimit Evropian.